Dat lütte Dörp liggt direkt an’n Atlantik in’n Oosten vun dat Eiland, ungefähr op lieke Hööch as Espargos, wat de Hööftstadt vun Sal is. Dat lütte Dörp süüt meist verlaten ut, man liekers leevt hier en poor Lüüd. Süüdlich vun Pedra Lume is de langtogen Baía da Parda, de an’n nöördlich End in en lüttere Bucht münnen deit. Un dor liggt ok Pedra Lume, as dat dor ’n beten wat schuulter is. De Küst ümto is tomeist steenig, man an’n Süüdrand vun’t Dörp gifft dat ok en lütt Stück Strand.